Spill som baserer seg på OpenGL for å vise grafikken ryktes å kjøre lettere i Wine enn DirectX-baserte spill. Dette kan ha noe å gjøre med at OpenGL er en åpen standard og har opprinnelig støtte i Linux, mens DirectX er en proprietær standard som må implementeres eller oversettes til OpenGL. Windows implementasjon av OpenGL WGL er allikevel ikke helt lik de Linux har (GLX), og det kreves litt arbeid å oversette WGL-funksjoner til GLX-funksjoner.